
KĮ KAUNO VALSTYBINĖS FILHARMONIJOS KAVINĖS PATALPŲ VIEŠOJO NUOMOS KONKURSO SĄLYGOS

TURINYS

I. BENDROSIOS NUOSTATOS

II. REIKALAVIMAI KONKURSO DALYVIAMS
III. PARAIŠKŲ PATEIKIMAS 

IV. SUSIPAŽINIMAS SU DALYVIŲ PARAIŠKOMIS, JŲ NAGRINĖJIMAS IR VERTINIMAS
V. NUOMOS SUTARTIES SUDARYMAS IR GINČŲ NAGRINĖJIMO TVARKA
PRIEDAI:

1. Paraiškos forma.

2. Valstybės materialiojo turto nuomos sutarties projektas.

I. BENDROSIOS NUOSTATOS

1.1. KĮ Kauno valstybinė filharmonija (E. Ožeškienės g 12, Kaunas; įmonės kodas 300520121) (toliau – Filharmonija, nuomotojas) numato išnuomoti viešojo nuomos konkurso būdu 2 (dviejų) metų laikotarpiui, su galimybe atnaujinti nuomos sutartį (bendras nuomos sutarties terminas neturi būti ilgesnis nei 10 metų) Filharmonijos patikėjimo teise valdomas kavinės reikmėms pritaikytas 169,18 m2 bendro ploto patalpas, esančias E. Ožeškienės g 12, Kaune.
1.2. Filharmonijos valstybės turto nuomos komisija, sudaryta KĮ Kauno valstybinės filharmonijos vadovo 2014 m. lapkričio 3 d. įsakymu Nr. V-41 (toliau – Komisija), organizuoja Filharmonijos kavinės patalpų (toliau – nuomojamos patalpos) viešą nuomos konkursą (toliau – Konkursas).
1.3. Konkursas vykdomas vadovaujantis Valstybės materialiojo turto viešo nuomos konkurso organizavimo taisyklėmis, patvirtintomis Lietuvos Respublikos Vyriausybės 2014 m. lapkričio 05 d. Nr. 1229, šiomis konkurso sąlygomis ir kitais teisės aktais. 
1.4. Nuomojamų patalpų paskirtis – Filharmonijos darbuotojų ir jų svečių (toliau – Filharmonijos darbuotojai) maitinimo organizavimas.
1.5. Nuomojamos patalpos išnuomojamos nuo 2026 m. spalio 01 d. Maitinimo paslaugos teikimo pradžia – ne vėliau, kaip 2026 m. spalio 15 d.
1.6. Nuomojamų patalpų apžiūra vyks 2026 m. rugsėjo 14 d. 09:30 – 10:30 val. adresu E. Ožeškienės g 12, Kaunas (kontaktinis asmuo – ūkio ir pastato eksploatavimo skyriaus vadovas Martynas Timinskas, telefono numeris (8 618) 84159, elektroninio pašto adresas martynas.timinskas@kaunofilharmonija.lt). 
1.7. Papildomai informacija apie nuomojamas patalpas teikiama adresu E. Ožeškienės g 12, Kaunas (kontaktinis asmuo – vyriausiasis specialistas Martynas Timinskas, telefono numeris (8 618) 84159, elektroninio pašto adresas martynas.timinskas@kaunofilharmonija.lt).

Pradinis nuomojamų patalpų nuompinigių dydis per mėnesį – 1070 €/mėn.
1.8.  Konkurse lygiomis teisėmis gali dalyvauti visi fiziniai asmenys, juridiniai asmenys, juridinių asmenų filialai, Europos Ekonominės Erdvės (toliau – EEE) valstybėse įsisteigusios įmonės, organizacijos ir jų filialai (nesvarbu, ar filialai įregistruoti Lietuvos Respublikoje ar kitoje EEE valstybėje) (toliau – konkurso dalyvis), atitinkantys konkurso sąlygų reikalavimus.
II. REIKALAVIMAI KONKURSO DALYVIAMS
2.1. Konkurse gali dalyvauti visi suinteresuoti juridiniai bei fiziniai asmenys atitinkantys visus Sąlygų reikalavimus. Paraišką konkursui gali pateikti ir šiame punkte nurodytų asmenų įgalioti atstovai, kartu su paraiška pateikdami konkurso dalyvio išduotą įgaliojimą.

2.2. Už pateiktų duomenų tikrumą konkurso dalyvis atsako įstatymų nustatyta tvarka.

2.3. KĮ Kauno valstybinė filharmonija siekdama įsitikinti, ar Konkurso dalyvis yra kompetentingas, patikimas ir pajėgus įvykdyti Konkurso sąlygas ir vykdyti nuomos sutartį, nustato Konkurso dalyviams kvalifikacijos reikalavimus. Konkurso dalyvis, pageidaujantis dalyvauti Konkurse, turi atitikti visus šiuos kvalifikacijos reikalavimus ir kartu su paraiška privalo pateikti nurodytus kvalifikacijos reikalavimus patvirtinančius dokumentus (jeigu dalyvis negali pateikti 2.3.1-2.12 nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti: 1) priesaikos deklaracija; 2) oficialia deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar dalyvio kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos):

	Reikalavimai konkurso dalyviams

	Eilės Nr.
	Reikalavimai
	Pateikiami dokumentai*
	Subjektas, kuris turi atitikti reikalavimą

	2.3.1
	Konkurso dalyvis turi turėti teisę verstis su viešuoju maitinimu susijusia veikla.
	Konkurso dalyvis juridinis asmuo, pateikia (įmonės) registravimo pažymėjimo ar įstatų, kurie patvirtintų, kad jis turi teisę verstis su viešuoju maitinimu susijusia veikla, patvirtintą dokumentų kopiją arba valstybės įmonės Registrų centro išduoto Lietuvos Respublikos juridinių asmenų registro išplėstinio išrašo (ar kitų dokumentų, kuriuose būtų nurodyti tiekėjo įregistravimo duomenys ir vykdoma veikla) skaitmeninės kopijos, arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduoto dokumento, ar priesaikos deklaracijos, liudijančios, kad tiekėjas atitinka šį reikalavimą. Jei konkurso dalyvis neturi patvirtintų įstatų, apie jo veiklos pobūdį Nuomotojas spręs iš registravimo pažymėjime pateiktų duomenų. 

Papildomai nuomotojas tikrins ar tiekėjas yra įrašytas į maisto tvarkymo subjektų registrą: https://vmvt.lt/opendata/mtsr/index.php
	Dalyvis, kiekvienas ūkio subjektų grupės narys atskirai

	2.3.2.
	Dalyviui,      kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (turintiems) teisę atstovauti dalyvį ar jį kontroliuoti, jo vardu priimti sprendimą, sudaryti sandorį, ar buhalteriui (buhalteriams) ar kitam (kitiems) asmeniui (asmenims), turinčiam (turintiems) teisę surašyti ir pasirašyti tiekėjo apskaitos dokumentus, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už šią nusikalstamą veiklą:

1) dalyvavimą nusikalstamame susivienijime, jo organizavimą ar vadovavimą jam; 

2) kyšininkavimą, prekybą poveikiu, papirkimą;

3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;

4) nusikalstamą bankrotą;

5) teroristinį ir su teroristine veikla susijusį nusikaltimą;

6) nusikalstamu būdu gauto turto legalizavimą;

7) prekybą žmonėmis, vaiko pirkimą arba pardavimą;

8) įsipareigojimų, susijusių su mokesčių, įskaitant socialinio draudimo įmokas, mokėjimų nevykdymą pagal šalies, kurioje registruotas tiekėjas, ar šalies, kurioje yra nuomotojas, reikalavimus.

9) iš kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Taip pat už šiame reikalavime išvardytas veikas dalyviui, kuris yra juridinis asmuo, kita organizacija ar jos padalinys, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis arba šio reikalavimo 8 punkte nurodytu atveju – galutinis administracinis sprendimas (jeigu toks sprendimas priimamas pagal tiekėjo šalies teisės aktų reikalavimus).
	Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (pateikiama skaitmeninė dokumento kopija), išduotas ne anksčiau kaip 120 (šimtas dvidešimt) dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.


	Dalyvis, kiekvienas ūkio subjektų grupės narys atskirai

	2.3.3.
	Konkurso dalyvis nėra nemokus, jam neiškelta restruktūrizavimo ar bankroto byla, neinicijuotos ar nepradėtos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla nesustabdyta ar neapribota arba jo padėtis pagal šalies, kurioje jis registruotas, teisės aktus yra tokia pati ar panaši.
	1) Išrašai iš teismų sprendimų, jei tokie yra, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. 

2) Jeigu pateikiamas dokumentas yra išduotas elektronine forma, tiekėjas privalo jį pateikti *.adoc formatu.

Nurodytas dokumentas turi būti  išduotas ne anksčiau nei 120 (šimtas dvidešimt) dienų iki paraiškų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas yra priimtinas.
	Dalyvis, kiekvienas ūkio subjektų grupės narys atskirai

	2.3.4
	Konkurso dalyvis yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra nuomotojas, reikalavimus. 

Tačiau šis reikalavimas netaikomas, jeigu:

1) dalyvis yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šiame reikalavime nurodytus įsipareigojimus; 

2) įsiskolinimo suma neviršija 50 Eur (penkiasdešimt eurų); 

3) dalyvis apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Dalyvis šiuo pagrindu nepašalinamas iš pirkimo procedūros, jeigu, nuomotojui reikalaujant pateikti aktualius dokumentus, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	1)
Dalyvis yra įvykdęs įsipareigojimus, susijusius su mokesčių mokėjimu, pateikiama: Valstybinės mokesčių inspekcijos prie Lietuvos Respublikos finansų ministerijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, jeigu dalyvis yra registruotas užsienio šalyje - atitinkamos užsienio šalies institucijos dokumentas (pateikiama skaitmeninė dokumento kopija), išduotas ne anksčiau kaip 120 (šimtas dvidešimt) dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.

2) Dalyvis yra įvykdęs įsipareigojimus, susijusius su socialinio draudimo įmokų mokėjimu, pateikiama:

2.1. Jeigu dalyvis yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Nuomotojas tikrina duomenis pats nacionalinėje duomenų bazėje (http://draudejai.sodra.lt/draudeju_viesi_duomenys/). Jeigu dėl „Sodros“ informacinės sistemos techninių trikdžių Nuomotojas neturės galimybės patikrinti neatlygintinai prieinamų duomenų apie dalyvį (juridinį asmenį), jis turės teisę prašyti dalyvio (juridinio asmens), pateikti nustatyta tvarka išduotą dokumentą, patvirtinantį atitiktį šiam reikalavimui.

2.2. Jeigu dalyvis yra fizinis asmuo, registruotas Lietuvos Respublikoje, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą, arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis (pateikiama skaitmeninė dokumento kopija). 

2.3. Kitos valstybės dalyvis, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą (pateikiama skaitmeninė dokumento kopija). 

2.2 ir 2.3 punkte nurodyti dokumentai turi būti išduoti ne anksčiau kaip 120 (šimtas dvidešimt) dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.
	Dalyvis, kiekvienas ūkio subjektų grupės narys atskirai

	2.3.5
	Konkurso      dalyvis atitinka

nacionalinio saugumo

interesus.
	Užpildyta Tiekėjo deklaracija (Konkurso sąlygų 3 priedas). 


	Dalyvis, kiekvienas ūkio subjektų grupės narys atskirai

	Techninio ir profesinio pajėgumo reikalavimai

	2.3.6
	Per pastaruosius 3 metus arba per laiką nuo dalyvio įregistravimo dienos (jeigu dalyvis vykdė veiklą mažiau nei 3 metus) nuosavybės teise ar kitais pagrindais ne mažiau kaip vienerius metus (t. y. 12 mėn.) valdė ir/ar naudojo (valdo ir/ar naudoja) maitinimo veiklai vykdyti skirtas patalpas, kurių bendras plotas ne mažesnis nei 80 kv. m. Kauno miesto savivaldybės teritorijoje.
	Patalpų sąrašas parengtas laisva forma, pridedant patalpų nuomos sutarties arba nuosavybės dokumentų kopiją.


	Dalyvis, kiekvienas ūkio subjektų grupės narys atskirai



	2.3.7.
	Konkurso dalyvis per pastaruosius 3 (trejus) metus arba per laiką nuo dalyvio įregistravimo dienos (jeigu dalyvis vykdė veiklą mažiau nei 3 (trejus) metus) yra įvykdęs bent 3 (tris) sutartis, kurių kiekvienos pagrindu Konkurso dalyvio valdomose ir (ar) naudojamose patalpose, vietoje buvo teikiamos maitinimo paslaugos tokia apimtimi: 

1 Sutarties/sąskaitos faktūros pagrindu aptarnauti uždaro renginio dalyviai, kurių skaičius per vieną dieną yra didesnis kaip 70 asmenų.
	1) Sutarčių/sąskaitų sąrašas parengtas laisva forma, nurodant užsakovo atsakingą asmenį, jo telefono numerį bei elektroninio pašto adresą.

2) Sąraše nurodytų sutarčių užsakovų (tiek viešų, tiek privačių) pažymos (patvirtintos užsakovo arba jo įgalioto asmens parašu ir įmonės antspaudu, jei turi), patvirtinančios, kad sutartiniai įsipareigojimai įvykdyti tinkamai, nurodant sutarties (jų dalies) objektą, sutarties (jų dalies) pradžios ir pabaigos datą (metai ir mėnuo), užsakovo kontaktinį asmenį (vardas, pavardė, pareigos, tel. Nr.), arba pasirašyto paslaugų priėmimo–perdavimo akto patvirtinta kopija.


	Dalyvis, kiekvienas ūkio subjektų grupės narys atskirai

	2.3.8.
	Konkurso dalyvis nėra įtrauktas į teritorinių VMVT (Valstybinės maisto ir veterinarijos tarnybos) pateiktų nesąžiningų maisto tvarkymo įmonių sąrašą, taip pat, per pastaruosius du metus nebuvo priimtas nutarimas ir taikyta atsakomybė – sankcijos už LR Maisto įstatymo ir LR Alkoholio kontrolės įstatymo pažeidimus. Taip pat, per pastaruosius du metus nebuvo pritaikyta atsakomybė – sankcijos už netinkamą vertimąsi komercine, ūkine, finansine ar profesine veikla (LR ATK 127 str.)
	Pateikiama Tiekėjo vadovo ar jo įgalioto asmens pasirašyta Teikėjo      deklaracija (laisva forma), kad per pastaruosius du metus nebuvo pritaikyta atsakomybė – sankcijos už netinkamą vertimąsi      komercine, ūkine, finansine ar profesine veikla (LR ATK 127 str.).


	Dalyvis, kiekvienas ūkio subjektų grupės narys atskirai


2.4. Jeigu Konkurso dalyvis dėl pateisinamų priežasčių negali pateikti nurodytų dokumentų, galima pateikti kitus Komisijai priimtinus dokumentus ar informaciją, patvirtinančius Konkurso dalyvio kvalifikacijos atitikimą keliamiems reikalavimams. Tokiu atveju rekomenduotina iš anksto kreiptis į Komisiją dėl kvalifikaciją pagrindžiančių dokumentų priimtinumo.

2.5. Konkurso dalyvis privalo atitikti visus aukščiau nurodytus minimalius kvalifikacijos reikalavimus ir pateikti kvalifikaciją patvirtinančius dokumentus.

2.6. Jei Konkurse dalyvauja dalyvis, kuris nėra įsisteigęs Lietuvos Respublikoje, toks dalyvis Konkurso laimėjimo atveju Nuomos sutarties vykdymo tikslu turi teisę įsteigti juridinį asmenį Lietuvos Respublikoje, kuris šiose Konkurso sąlygose nustatyta tvarka vykdys veiklą išsinuomotame Turte ir su kuriuo bus sudaryta Nuomos sutartis.

2.7. Užsienio valstybės dalyvio valstybėje išduoti Konkurso sąlygų 2.3 lentelės punktuose nurodyti dokumentai legalizuojami, vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille). 

2.8. Reikalavimai dalyvio veiklai vykdant patalpų nuomos sutartį:
2.8.1. maisto gaminimo patalpose tiekėjas Konkurso dalyvis privalo turėti visus reikalingus dokumentus (technologines korteles su technologiniais aprašymais ir kt.), nurodytus Geros higienos praktikos taisyklėse ir kituose teisės aktuose; 
2.8.2. maitinimo paslauga turi būti teikiama kasdien, darbo dienomis pagal Filharmonijos darbo laiką, iš anksto suderinus su administracija. Darbo dienomis ir savaitgaliais, kai nevyksta renginiai, maitinimo paslauga teikiama ne vėliau nei iki 19:00 valandos;
2.8.3. maitinimo paslauga turi būti teikiama visų Filharmonijoje vykstančių renginių metu darbo dienomis ir savaitgaliais, mažiausiai 1 valanda prieš renginį ir renginio pertraukų metu, jei tokios bus numatytos;
2.8.4. renginių metu privalo būti aptarnaujami tik renginio lankytojai, kitų lankytojų įėjimas į patalpas negalimas;
2.8.5. konkursą laimėjęs dalyvis privalo laikytis patalpose švaros ir higienos, gaisrinės saugos, darbų saugos reikalavimų, valyti patalpas, laikytis elektros ir ryšių tinklų ir įrenginių eksploatacijos taisyklių reikalavimų;
2.8.6. konkursą laimėjęs dalyvis atsako už tinkamą patalpose esančių įrenginių (bolerio, priešgaisrinės signalizacijos, apsaugos signalizacijos, riebalų gaudyklės, vėdinimo ir kanalizacijos sistemų ir kt.) eksploataciją ir priežiūrą. Konkursą laimėjęs dalyvis atsako už nuomojamose patalpiose įvykusio gedimo ar avarijos šalinimą ir padarinių likvidavimą.
2.8.7. konkursą laimėjęs dalyvis privalo be nuomotojo sutikimo patalpose neeksponuoti jokių kūrinių (paveikslų, fotografijų, plakatų ir pan.), nerengti parodų, netransliuoti TV programų, video ir kitokių vaizdo ir garso (įskaitant ir radijo stočių) transliacijų;
2.8.8. konkursą laimėjęs dalyvis turi užtikrinti, kad jo vykdoma veikla per visą nuomos laikotarpį netrikdytų nuomotojo vykdomos veiklos;
2.8.9. tiekėjas turi užtikrinti, kad patalpos bus įrengtos ir sutvarkytos pagal viešojo maitinimo įstaigų veiklą reglamentuojančius Lietuvos Respublikos teisės aktus;
2.8.10. tiekėjas turi užtikrinti, kad maisto gamybos procese atsiradę kvapai nepateks į lankytojų salę ir Filharmonijos patalpas;
2.8.11. kavinės darbuotojų aprangos kodas privalo būti  suderintas su nuomotoju. 
2.8.12. kavinės patalpų interjeras ir eksterjeras privalo būti suderintas su nuomotoju.

2.9.  Reikalavimai tiekiamam maistui.
2.9.1. tiekėjas patiekalus privalo gaminti nuomojamose patalpose. Maistas turi būti karštas, kokybiškas, sveikas, pagamintas laikantis higienos normų, o meniu turi būti sudarytas atsižvelgiant į rekomenduojamas paros normas, patvirtintas LR sveikatos apsaugos ministro 1999-11-25 įsakymu Nr.510 „Dėl rekomenduojamų paros maistinių medžiagų ir energijos normų tvirtinimo“;
2.9.2. tiekėjas turi naudoti savo įrangą, inventorių ir indus (išskyrus įrangą, išnuomojamą kartu su patalpomis, įrangos sąrašas pridedamas);

2.9.3. tiekėjas privalo užtikrinti, kad teikiant maitinimo paslaugas, maisto ruošimo procese, nebus naudojami pusfabrikačiai;

2.9.4. kompleksiniai pietūs turi būti teikiami nuo 11:30 iki 15:30 valandos, komplekso kaina Filharmonijos darbuotojams (sriuba, ne mažiau 250 gr., karštas patiekalas – mėsa, paukštiena, žuvis - ne mažiau 250gr., gėrimas) neturi viršyti 4 € ribos. Pietų metu turi būti patiekiami pasirinkti 2-3 tos pačios maisto produktų kategorijos karšti pietų patiekalai. Prie karštų patiekalų turėtų būti siūlomi keli garnyrai, kuriuos lankytojas galėtų pasirinkti laisvai; 
2.9.5. kavinės meniu privalo būti suderintas su nuomotoju.

2.10. Kita informacija:

2.10.1. mokestis už sunaudotą nuomojamose patalpose elektros energiją, šaltą, karštą ir kanalizuojamą vandenį mokamas pagal skaitiklių rodmenis, mokestis už šildymą paskaičiuojamas proporcingai, pagal nuomojamų patalpų plotą. Tiekėjas organizuoja ir apmoka maitinimo proceso organizavimo metu susidariusių maisto ir buitinių atliekų tvarkymo bei išvežimo išlaidas;
2.10.2. tiekėjui, pagerinusiam nuomojamą turtą, už pagerinimą neatlyginama;
2.10.3. už patalpų nuomą nuomininkas atsiskaito kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos; 
2.10.4. nuomininkas nuomotojo pateiktą sąskaitą už komunalines paslaugas apmoka per 5 darbo dienas nuo sąskaitos gavimo;
2.10.5. nuomotojas turi teisę (iš anksto suderinęs su nuomininku renginio laiką ir turinį) naudoti patalpas  savo  meninės  programos  reikmėms,  t.y.  eksponuoti  kūrinius  patalpose,  rengti susitikimus, viešas paskaitas ir panašius renginius.

III. PARAIŠKŲ PATEIKIMAS

3.1. Paraiškos pateikiamos ne vėliau kaip iki 2026 m. rugsėjo 18 d. 13 val. 59 min. per VĮ Registrų centras elektroninių varžytinių ir aukcionų portalą https://www.eaukcionai.lt/. 
3.2. Paraiškos turi būti pateikiamos lietuvių kalba. Teikiant paraišką turi būti pateikta:
3.2.1. paraiška, kurioje nurodoma Konkurso dalyvio ar jo įgalioto atstovo vardas, pavardė ir asmens kodas (fiziniams asmenims), juridinio asmens, juridinio asmens filialo, EEE valstybėse įsisteigusių įmonių, organizacijų ir jų filialų (nesvarbu, ar filialai įregistruoti Lietuvos Respublikoje ar kitoje EEE valstybėje) pavadinimas ir kodas, adresas (buveinė), telefono numeris, banko pavadinimas ir adresas, sąskaitos numeris ir kodas (konkurso sąlygų 1 priedas);

3.2.2. siūlomas konkretus nuompinigių dydis (https://www.eaukcionai.lt/ priemonėmis);

3.2.3. EEE valstybėse įsisteigusių įmonių, organizacijų ir jų filialų, įregistruotų kitoje EEE valstybėje, steigimo dokumentų ar kitų steigimo faktą patvirtinančių dokumentų kopijas, patvirtintas antspaudu (jeigu jis privalo turėti antspaudą) ir įgalioto atstovo parašu (konkurso sąlygų 2.1.1 punktas); 

3.2.4. oficialių dokumentų kopijos, patvirtinančios, kad konkurso dalyvis atitinka teisės aktų reikalavimus ir turi teisę užsiimti maisto tvarkymu, taip pat tenkina konkurso dalyviui keliamus kvalifikacinius reikalavimus (konkurso sąlygų 2.3. punktas), patvirtintos antspaudu (jeigu jis privalo turėti antspaudą) ir įgalioto atstovo parašu;
3.2.5. banko kvito arba mokėjimo pavedimo, liudijančio įmokėtą pradinį įnašą, lygų paskelbtam 3 mėnesių pradiniam nuompinigių dydžiui, kopija, patvirtinta antspaudu (jeigu jis privalo turėti antspaudą) ir įgalioto atstovo parašu;
3.2.6 Kredito įstaigos ir sąskaitos, į kurią turi būti sumokėtas pradinis įnašas duomenys: Koncertinė įstaiga Kauno valstybinė filharmonija (įstaigos kodas 300520121, a/s Nr. LT14 7300 0100 0222 8670, AB Swedbank, kodas 73000).

3.2.7. patvirtinimas, kad nuomos sutarties vykdymo metu konkurso dalyvis užtikrins konkurso sąlygų 2.4., 2.5., 2.6. punktuose nustatytus reikalavimus (konkurso sąlygų 1 priedas).
IV. SUSIPAŽINIMAS SU DALYVIŲ PARAIŠKOMIS, JŲ NAGRINĖJIMAS IR VERTINIMAS
4.1. Su dalyvių paraiškomis bus susipažįstama 2026 m. rugsėjo 18 d. 
14 val. 30 min. Kauno valstybinės filharmonijos patalpose, adresu E. Ožeškienės g 12, Kaunas, https://www.eaukcionai.lt priemonėmis. Konkurso dalyviai arba jų įgalioti atstovai į komisijos posėdį nebus kviečiami. 

4.2. Komisijos pirmininkas, peržiūrėjęs dokumentus, skelbia konkurso dalyvių siūlomus nuompinigių dydžius. Paskelbtas nuompinigių dydis ir jį pasiūlę konkurso dalyviai įrašomi protokole. 
4.3. Komisija atlieka gautų pasiūlymų vertinimą ir tikrina, ar:

4.3.1. teisingai ir pagal Filharmonijos pateiktą formą užpildyta Konkurso sąlygų 1 priede esanti paraiška;

4.3.2. konkurso dalyvis pateikė Konkurso sąlygų 2.3. punkto lentelėje nurodytus dokumentus.  

4.4. Komisija atmeta pasiūlymus, jeigu:
4.4.1. neteisingai ir ne pagal Filharmonijos pateiktą formą užpildyta Konkurso sąlygų 1 priede esanti paraiška;

4.4.2. Konkurso dalyvis nepateikė Konkurso sąlygų 2.3. punkto lentelėje nurodytų dokumentų ir/arba neatitinka Konkurso sąlygų 2.3 punkte nurodytų reikalavimų.  

4.5. Komisija, įvertinusi pasiūlymus, pirmuoju įrašo Konkurso dalyvį, kuris atitinka Konkurso sąlygų 2.3. punkte nurodytus reikalavimus, yra pateikęs 2.3 punkto lentelėje nurodytus dokumentus ir pasiūlęs didžiausią nuompinigių sumą. 

4.6. Konkursą laimi dalyvis, pasiūlęs didžiausią nuompinigių sumą. 
4.7. Konkurso rezultatai įforminami Komisijos protokolu, kurį pasirašo Komisijos pirmininkas ir Komisijos nariai. Komisijos nariai, nesutinkantys su Konkurso rezultatais, savo atskirąją nuomonę gali įrašyti protokole. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu. 

V. NUOMOS SUTARTIES SUDARYMAS IR GINČŲ NAGRINĖJIMO TVARKA
5.1. Konkurso laimėtojas, apie Konkurso rezultatus informuojamas raštu per 3 darbo dienas nuo Komisijos protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti Komisiją, laikydamasis konkurso sąlygų 5.5 punkte nurodyto termino. Konkurso dalyviai, neatvykę į Konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos.

5.2. Jeigu dalyvauti Konkurse nustatytąja tvarka užsiregistravo tik vienas Konkurso dalyvis, pasiūlęs nuompinigių ne mažiau už nustatytą pradinį nuompinigių dydį ir atitinkantis 2.3. punkto lentelėje nustatytus reikalavimus, keliamus turto nuomininkui, bei pateikęs visus konkurso sąlygų 2.3. punkto lentelėje nurodytus dokumentus, jis laikomas Konkurso laimėtoju.

5.3. Jeigu dalyvauti Konkurse neužsiregistravo nė vienas dalyvis arba visi Konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) jų pasiūlymai buvo atmesti, Konkursas skelbiamas neįvykusiu. 

5.4. Pradinis Konkurso laimėtojo įnašas įskaitomas į nuompinigius.

5.5. Kitiems Konkurso dalyviams pradinis įnašas per 7 kalendorines dienas grąžinamas į jų nurodytą sąskaitą banke. Jei Konkurso dalyvis, pripažintas laimėtoju, per 10 darbo dienų nuo protokolo pasirašymo dienos nesudaro nuomos sutarties, pradinis įnašas jam negrąžinamas.

5.6. Nuomotojas ir Konkurso laimėtojas arba jo įgaliotas atstovas ne anksčiau kaip po 5 darbo dienų ir ne vėliau kaip per 10 darbo dienų nuo protokolo pasirašymo dienos pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis valstybės materialiojo turto nuomos pavyzdinės sutarties formos, pateiktos Valstybės materialiojo turto viešo nuomos konkurso organizavimo taisyklių, patvirtintų Lietuvos Respublikos Vyriausybės 2014 m. lapkričio 5 d. nutarimu Nr. 1229, 1 priede. Nuomos sutarties sąlygos išdėstytos pridedamame Valstybės materialiojo turto nuomos sutarties projekte (konkurso sąlygų 2 priedas).
5.7. Jeigu Konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo protokolo pasirašymo dienos, Konkurso rezultatai Komisijos sprendimu anuliuojami ir Konkursas laikomas neįvykusiu. 

5.8. Nuomotojas, pasirašęs nuomos sutartį, privalo ne vėliau kaip per 5 darbo dienas nuo nuomos sutarties įsigaliojimo perduoti Konkurso laimėtojui arba jo atstovui nuomojamą turtą pagal Valstybės materialiojo turto viešo nuomos konkurso organizavimo taisyklių, patvirtintų Lietuvos Respublikos Vyriausybės 2014 m. lapkričio 5 d. nutarimu Nr. 1229, 2 priede pateiktą Valstybės materialiojo turto perdavimo ir priėmimo aktą. 

5.9. Konkurso dalyviai Konkurso rezultatus gali apskųsti Lietuvos Respublikos įstatymų nustatyta tvarka.

	
	
	


KĮ Kauno valstybinės filharmonijos kavinės patalpų viešo nuomos konkurso sąlygų 1 priedas

KĮ KAUNO VALSTYBINĖS FILHARMONIJOS 
KAVINĖS PATALPŲ VIEŠO NUOMOS KONKURSO 
PARAIŠKA
________________

(Data)

____________________________

Vieta)

	Įmonės pavadinimas/fizinio asmens vardas, pavardė

	

	Įmonės/fizinio asmens adresas

	

	Įmonės/fizinio asmens kodas

	

	Įmonės/fizinio asmens vadovo vardas, pavardė


	

	Telefono numeris

	

	Fakso numeris

	

	El. pašto adresas

	

	Banko pavadinimas ir adresas


	

	Sąskaitos Nr. ir kodas


	


Šia paraiška pažymime ir patvirtiname, kad sutinkame su visomis Konkurso sąlygomis, nustatytomis:

1) KĮ Kauno valstybinės filharmonijos kavinės patalpų nuomos viešo konkurso sąlygose;

2) Valstybės materialiojo turto nuomos sutarties projekte;
3) kituose nuomos dokumentuose.

Patvirtiname, kad nuomos sutarties vykdymo metu užtikrinsime visus Konkurso sąlygų 2.2 punkte nustatytus reikalavimus ir siūlome:
	Eil. Nr.
	Paslaugų pavadinimas
	1 (vieno) mėnesio 169,18 kv. metrų ploto patalpų nuomos kaina, EUR*

	1.
	Kauno valstybinės filharmonijos pastato kavinės patalpų nuoma 
	Siūlomas įkainis nurodytas https://www.eaukcionai.lt/ priemonėmis


* Konkurso dalyvis turi nurodyti siūlomą Filharmonijos pastato kavinės patalpų vieno mėnesio nuomos kainą eurais. Kaina nurodoma ne daugiau, kaip 2 skaitmenų po kablelio tikslumu. 

Kartu su paraiška pateikiame šiuos dokumentus:

	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	

	
	

	(Konkurso dalyvio, jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	


KĮ Kauno valstybinės filharmonijos pastato kavinės patalpų viešo nuomos konkurso sąlygų 2 priedas

VALSTYBĖS ILGALAIKIO MATERIALIOJO TURTO NUOMOS PAVYZDINĖ SUTARTIS

2026 m. [įrašyti]  d. Nr. [įrašyti]
Kaunas

KĮ Kauno valstybinė filharmonija, pagal Lietuvos Respublikos įstatymus įsteigta ir veikianti biudžetinė įstaiga,  kodas 300520121, kurios registruota buveinė yra E. Ožeškienės g 12, Kaunas, duomenys kaupiami ir saugomi Lietuvos Respublikos juridinių asmenų registre, atstovaujama vadovo Dainiaus Burkausko, veikiančio pagal įstaigos nuostatus  (toliau – Nuomotojas ir/ar Filharmonija), ir 

[fizinio asmens vardas, pavardė, asmens kodas, gyvenamoji vieta]/ [juridinio asmens, juridinio asmens filialo, EEE valstybėse įsisteigusių įmonių, organizacijų ir jų filialų pavadinimas, kodas, buveinė], atstovaujama [pareigos, vardas, pavardė], veikiančio pagal [dokumentas, kurio pagrindu veikia asmuo] (toliau ( Nuomininkas),

toliau Nuomotojas ir Nuomininkas kartu vadinami Šalimis, o kiekvienas atskirai – Šalimi, remdamiesi Kauno valstybinės filharmonijos kavinės patalpų viešo nuomos konkurso, įvykusio 2015 m. balandžio 21 d., komisijos sprendimu, įformintu Nr. [įrašyti], sudaro šią valstybės materialiojo turto nuomos sutartį (toliau – Sutartis).

I. SUTARTIES DALYKAS

1.1. Nuomotojas įsipareigoja perduoti nuomininkui naudoti ir laikinai valdyti už nuomos mokestį 1.1.1. – 1.1.2 punktuose nurodytą valstybės materialųjį turtą (toliau – turtas), o nuomininkas įsipareigoja priimti turtą ir už jį mokėti nuomos mokestį:

1.1.1.  kavinės reikmėms pritaikytas ir įrengtas 169,18 kv. m. ploto patalpas, esančias E. Ožeškienės g 12, Kaune (pastate, kuris pažymėtas plane kodu 1B4p ir kurio unikalus Nr. 1993-0042-7014:0005, esančias patalpas Nr. 4-4, 4-5, 4-6, 4-7 (5,1 m2 patalpos dalis), 4-8, 4-9; bei pastate, kuris pažymėtas plane kodu 1B4p ir kurio unikalus Nr. 4400-0414-0558:8302, esančias patalpas Nr. 2-12b ir 2-13), patalpų likutinė vertė sutarties sudarymo dieną  12466,11 € ir

1.1.2. Sutarties priede 2 išvardintą ilgalaikį materialųjį turtą, kurio likutinė vertė sutarties sudarymo dieną  – 13392,38 €, bei trumpalaikį materialųjį turtą, kurio įsigyjimo vertė  – 5345,23€
1.2. Turtas skirtas Filharmonijos darbuotojų ir svečių maitinimo veiklai vykdyti.

II. NUOMOS TERMINAS 

2.1. Turto nuomos terminas nustatomas 2 (dvejiems) metams nuo turto perdavimo ir priėmimo akto pasirašymo dienos. 

III. NUOMOS MOKESTIS

3.1. Nuomininkas už turto nuomą įsipareigoja mokėti nuomotojui nuompinigius – ____ € (_________ eurų)  per mėnesį.
3.2. Nuomininkas, be nuompinigių, kas mėnesį moka mokesčius už vandenį, energiją ir komunalines paslaugas:


3.2.1. už šaltą vandenį – pagal nuomotojo sumontuotų ir nuomininkui perduotų skaitiklių parodymus;


3.2.2. už elektros energiją – pagal nuomotojo sumontuotų ir nuomininkui perduotų skaitiklių parodymus;


3.2.3. už nuotekas (pagal šalto vandens sunaudotą kiekį, pagal skaitiklių parodymus);


3.2.4. už išnuomoto 169,18 kv. metrų ploto šildymą (proporcingai užimamų patalpų plotui (bendras pastato šildomų patalpų plotas – 3303,38 kv. metro (100 proc.), kavinės patalpų plotas – 169,18 kv. metrai (5,12 proc.);

3.2.5. už kitas jam teikiamas paslaugas nuomininkas atsiskaito pagal atskirą susitarimą su nuomotoju. 
3.2.6. nuomotojas užsako, o nuomininkas pagal tiekėjo mokėjimo dokumentus kompensuoja išlaidas susijusias su riebalų gaudyklių sistemos valymu ir priežiūra (1 kartą per mėnesį), gaudyklių siurblių remontu ir/ar keitimu
3.3. Nuomininkas pats savo lėšomis organizuoja ir apmoka maitinimo proceso organizavimo metu susidariusių maisto ir buitinių atliekų tvarkymo bei išvežimo išlaidas.

3.4. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.
3.5. Nuomininkas nuomotojo pateiktą sąskaitą už komunalines paslaugas apmoka per 5 (penkias) darbo dienas nuo sąskaitos gavimo.
3.6. Nuompinigiai ir mokesčiai už komunalines paslaugas pradedami skaičiuoti nuo turto perdavimo ir priėmimo akto pasirašymo dienos.
IV. ŠALIŲ TEISĖS IR PAREIGOS

4.1. Nuomotojas įsipareigoja:

4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą; 

4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės; 

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose. 

4.3. Nuomininkas įsipareigoja:

4.3.1. per 5 (penkias) darbo dienas nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;
4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;

4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo; laikytis elektros ir ryšių tinklų ir įrenginių eksploatacijos taisyklių reikalavimų;
4.3.5. tinkamai eksploatuoti ir prižiūrėti patalpose esančius įrenginius - bolerį, priešgaisrinę signalizaciją, apsaugos signalizaciją, riebalų gaudyklę, vėdinimo ir kanalizacijos sistemas ir kt. Atsakyti už nuomojamose patalpiose įvykusio gedimo ar avarijos šalinimą ir padarinių likvidavimą.
4.3.6. sudaryti nuomotojui sąlygas tikrinti nuomojamo turto būklę;

4.3.7. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą;

4.3.8. turėti išnuomotose patalpose vykdomai veiklai ir naudojimuisi išnuomotu turtu pagal paskirtį reikalingus leidimus ir licenzijas; maisto gaminimo patalpose turėti visus reikalingus dokumentus (technologines korteles su technologiniais aprašymais ir kt.), nurodytus Geros higienos praktikos taisyklėse ir kituose teisės aktuose; 

4.3.9. maitinimo paslaugą teikti visų Filharmonijoje vykstančių renginių metu darbo dienomis ir savaitgaliais, mažiausiai 1 (viena) valanda prieš renginį ir renginio pertraukų metu, jei tokios bus numatytos;

4.3.10. renginių metu aptarnauti tik renginio lankytojus, užtikrinti, kad kiti lankytojai nepatektų į kavinės patalpas;

4.3.11. palaikyti kavinės našumą aptarnaujant ne mažiau 60 lankytojų vienu metu;


4.3.12. užtikrinti, kad nuomojamos patalpos bus įrengtos ir sutvarkytos pagal viešojo maitinimo įstaigų veiklą reglamentuojančius Lietuvos Respublikos teisės aktus;


4.3.13. iš anksto suderinti kavinės patalpų interjerą ir eksterjerą su nuomotoju;

4.3.14. savo lėšomis parengti turtą pasikeičiantiems metų sezonams ir kas 4 metai atlikti nuomojamų patalpų einamąjį remontą, jei Sutartis bus atnaujinta. Sutarties vykdymo metu Šalys gali susitarti ir dėl kitokių sąlygų dėl nuomojamų patalpų einamojo remonto;

4.3.15. prireikus, savo lėšomis remontuoti perduotą Sutarties 2 priede nurodytą turtą, o jei nuomininkui perduotas Sutarties 2 priede nurodytas turtas tampa nebenaudotinas, – savo lėšomis pakeisti tokį turtą į funkcijomis ir verte tapatų turtą, išskyrus atvejus, kai turtas tapo nebenaudotinas dėl nuomotojo kaltės;

4.3.16. be nuomotojo sutikimo nuomojamose patalpose neeksponuoti jokių kūrinių (paveikslų, fotografijų, plakatų ir pan.), nerengti parodų, netransliuoti TV programų, video ir kitokių vaizdo ir garso (įskaitant ir radijo stočių) transliacijų;

4.3.17. nuomotojui iš anksto suderinus su nuomininku, leisti nuomotojui savo reikmėms naudotis išnuomojamomis patalpomis, eksponuojant  kūrinius  patalpose,  rengiant susitikimus, viešas paskaitas ir panašius renginius;

4.3.18. užtikrinti, kad nuomininko vykdoma veikla per visą nuomos laikotarpį netrikdytų nuomotojo vykdomos veiklos;

4.3.19. užtikrinti, kad maisto gamybos procese atsiradę kvapai nepatektų į lankytojų salę ir Filharmonijos patalpas;
4.3.20. iš anksto suderinti kavinės darbuotojų aprangos kodą su nuomotoju, užtikrinti, kad maitinimo paslaugas teikiančių darbuotojų apranga bus speciali ir tvarkinga;

4.3.21. laikytis maistui ir jo gamybai bei tiekimui keliamų reikalavimų:

4.3.21.1. iš anksto suderinti kavinės meniu su nuomotoju;

4.3.21.2. užtikrinti, kad Filharmonijos darbuotojams ir svečiams parduodamas maistas yra gaminamas teisėtai, laikantis higienos reikalavimų, atitinka teisės aktų nustatytus reikalavimus bei deklaruojamus standartus, patiekalai, kulinarijos, konditerijos gaminiai atitinka nustatytus reikalavimus pagal patvirtintas receptūras, technologinius aprašymus arba nustatyta tvarka patvirtintus standartus; 

4.3.21.3. tiekti karštą, kokybišką, sveiką maistą, sudaryti meniu atsižvelgiant į rekomenduojamas paros normas, patvirtintas LR sveikatos apsaugos ministro 1999-11-25 įsakymu Nr.510 „Dėl rekomenduojamų paros maistinių medžiagų ir energijos normų tvirtinimo“;

4.3.21.4. užtikrinti, kad teikiant maitinimo paslaugas maisto ruošimo procese nebus naudojami pusfabrikačiai;

4.3.21.5. maistą gaminti nuomojamose patalpose. 

4.3.21.6. maisto gamybai ir tiekimui naudoti savo įrangą, inventorių (išskyrus įrangą, išnuomojamą kartu su patalpomis pagal Sutarties priedą 2), stalo indus (porcelianinius, grūdinto stiklo), stalo įrankius (neštampuotus, nerūdijančio plieno);

4.3.21.7. tiekti kompleksinius pietus nuo 11:30 iki 15:30 valandos, užtikrinti, kad komplekso kaina (sriuba, ne mažiau 250 gr., karštas patiekalas – mėsa, paukštiena, žuvis - ne mažiau 250gr., gėrimas) neviršys 3 € ribos. Pietų metu turi būti patiekiami pasirinkti 1-3 tos pačios maisto produktų kategorijos karšti pietų patiekalai. Prie karštų patiekalų turėtų būti siūlomi keli garnyrai, kuriuos lankytojas galėtų pasirinkti laisvai.

4.4. Nuomininkas turi ir kitų teisių ir pareigų, nustatytų Sutartyje ir teisės aktuose.

4.5. Nuomininkas neturi teisės (išskyrus tuos atvejus, kai juridinių asmenų veiklą reglamentuojantys įstatymai nenustato specialios teisių perdavimo ar suteikimo tvarkos) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių. 

4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

V. ŠALIŲ ATSAKOMYBĖ

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną. 

5.2. Delspinigių sumokėjimas neatleidžia nuomininko nuo pagrindinės prievolės įvykdymo. 

5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.
VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS

6.1. Sutartis įsigalioja nuo jos pasirašymo ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis pasibaigia ir/ar yra nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos sutartį papildomam terminui. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 10 metų. Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie siūlymą sudaryti naują turto nuomos sutartį papildomam terminui, nurodydamas nuomos terminą, nuomos mokestį ir kitas nuomos sąlygas, kurias nuomotojas laiko esant svarbiomis. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka sudaryti turto nuomos sutartį papildomam terminui. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako sudaryti turto nuomos sutartį papildomam terminui nuomotojo pasiūlytomis sąlygomis. 

6.3. Nuomininkas neturės pirmenybės teisės sudaryti naujos turto nuomos sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) pasiūlyti nuomininkui išsinuomoti turtą tokiomis pat ar naujomis nuomotojo nuožiūra nurodytomis sąlygomis ir terminais.

6.4. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių. 

6.5. Ši Sutartis pasibaigia arba gali būti nutraukta:

6.5.1. pasibaigus nuomos terminui;

6.5.2. Sutarties šalių susitarimu, apie ketinimą nutraukti Sutartį pranešus kitai Šaliai raštu prieš 60 (šešiasdešimt) kalendorinių dienų;

6.5.3. Vienai iš Šalių iš esmės pažeidus Sutartį, kita Šalis turi teisę vienašališkai ne teismo tvarka Sutartį nutraukti apie tai raštu įspėjusi kaltąją Šalį prieš 30 (trisdešimt) dienų, jeigu kaltoji Šalis nepašalina Sutarties pažeidimo per papildomai nustatytą protingą, tačiau ne trumpesnį nei 30 (trisdešimt) dienų terminą;

6.5.3. kitais Lietuvos Respublikos civilinio kodekso nustatytais atvejais ir tvarka;
6.5.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

VII. NENUGALIMOS JĖGOS (Force Majeure) APLINKYBĖS

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.
7.2. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo. 

7.3. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

VIII. BAIGIAMOSIOS NUOSTATOS

8.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.2. Sutartis surašoma dviem egzemplioriais – po vieną kiekvienai Sutarties šaliai.

8.3. Sutarties priedai:

8.4.1. valstybės materialiojo turto perdavimo ir priėmimo aktas – Sutarties priedas 1;

8.4.2. Kauno valstybinės filharmonijos su kavinės patalpomis išnuomojamo ilgalaikio ir trumpalaikio materialiojo turto sąrašas ir skaitiklių rodmenys - Sutarties priedas 2;

8.4.3. Kauno valstybinės filharmonijos pastato 1B4p pirmo aukšto planas - Sutarties priedas 3.

IX. SUTARTIES ŠALIŲ REKVIZITAI IR ADRESAI

	Nuomotojas
	Nuomininkas



	Pavadinimas: KĮ Kauno valstybinė filharmonija
	Pavadinimas (fizinio asmens vardas ir pavardė)

	Adresas: E. Ožeškienės g 12, Kaunas
	Adresas

	Tel. 8 (37) 222558
	Juridinio/fizinio asmens kodas

	Faks.: 8 (37) 229208
	Atsiskaitomoji banko sąskaita

	El .paštas: info@kaunofilharmonja.lt
	Nuomininko vardu

	Įmonės kodas: 300520121
	________________________

	A/s Nr. LT14 7300 0100 0222 8670,
	A. V.

	AB Swedbank, 73000
	

	
	


	Vadovas Dainius Burkauskas
________________________

	A. V.


2026 m. _______ d. Valstybės materialiojo turto nuomos sutarties Nr.___
1 priedas

VALSTYBĖS MATERIALIOJO TURTO PERDAVIMO IR PRIĖMIMO AKTAS

KĮ Kauno valstybinė filharmonija, pagal Lietuvos Respublikos įstatymus įsteigta ir veikianti biudžetinė įstaiga,  kodas 300520121, kurios registruota buveinė yra E. Ožeškienės g. 12, Kaunas, duomenys kaupiami ir saugomi Lietuvos Respublikos juridinių asmenų registre, atstovaujama vadovo Dainiaus Burkausko, veikiančio pagal įstaigos nuostatus  (toliau – Nuomotojas),

ir 

[fizinio asmens vardas, pavardė, asmens kodas, gyvenamoji vieta]/ [juridinio asmens, juridinio asmens filialo, EEE valstybėse įsisteigusių įmonių, organizacijų ir jų filialų pavadinimas, kodas, buveinė], atstovaujama [pareigos, vardas, pavardė], veikiančio pagal [dokumentas, kurio pagrindu veikia asmuo] (toliau ( Nuomininkas),
Remdamiesi 2014 m. [įrašyti] d. sudaryta Valstybės materialiojo turto nuomos sutartimi Nr. [įrašyti] (toliau – Sutartis), perdavė ir priėmė turtą – 169,18 kv. m. ploto patalpas, esančias E. Ožeškienės g. 12, Kaune, (pastato unikalus Nr. 1993-0042-7014:0005, pastato pažymėjimas plane 1B4p, patalpos Nr. 4-4, 4-5, 4-6, 4-7 (5,1 m2 patalpos dalis), 4-8, 4-9. Taip pat, pastato unikalus Nr. 4400-0414-0558:8302, pažymėjimas plane 1B4p, patalpos Nr. 2-12b ir 2-13, taip pat ilgalaikį materialųjį turtą, kurio likutinė vertė 2015 m. birželio 1 d. – 13392,38 €,, ir trumpalaikį materialųjį turtą, kurio vertė – 5345,23 € (Sutarties 2 priedas) (toliau – turtas), nurodytą Sutarties 2 priede.


Pasirašydamas šį aktą ir Sutarties 2 priedą Nuomininkas patvirtina, kad jam perduotas turtas yra tvarkingas, kokybiškas ir sukomplektuotas, tinkamas naudoti pagal paskirtį, atitinka Sutarties sąlygas ir Nuomininko poreikius.

Perdavė:
_______________________________
        _____________
__________________

[Nuomotojo atstovo pareigų                                          [Parašas]                                   [Vardas ir pavardė]

pavadinimas]
A. V. 

Priėmė:
_______________________________
        _____________
__________________

[Nuomininko ar jo atstovo pareigų                               [Parašas]                                   [Vardas ir pavardė]

pavadinimas]
Nuomotojas
Nuomininkas

	Dainius Burkauskas
Vadovas                                A.V.
	______________________________

[vardas, pavardė]

[pareigos]                       A.V.


2026 m. _______ d. Valstybės materialiojo turto nuomos sutarties Nr.___

2 priedas

KĮ KAUNO VALSTYBINĖS FILHARMONIJOS 

KARTU SU KAVINĖS PATALPOMIS IŠNUOMOJAMO 

ILGALAIKIO IR TRUMPALAIKIO MATERIALIOJO TURTO SĄRAŠAS 

IR SKAITIKLIŲ RODMENYS

1. ILGALAIKIS MATERIALUSIS TURTAS

	Eil. Nr.
	Pavadinimas
	Kiekis
	Vieneto įsigyjimo vertė €
	Suma €

	1
	Pakabinama lentyna 
	5
	785,45
	3927,25

	2
	Mėsos paruošimo stalas su plautuve
	1
	375,64
	375,64

	3
	Nešvarių indų surinkimo stalas
	1
	375,64
	375,64

	4
	Indų plovimo vonia
	1
	402,57
	402,57

	5
	Indų apiplovimo dušas
	1
	429,22
	429,22

	6
	Baro prekystalis
	2
	499,30
	998,6

	7
	Gastronominė pjaustyklė
	1
	537,82
	537,82

	8
	Kavos malūnėlis
	1
	561,28
	561,28

	9
	Ventiliacinės traukos gaubtas
	1
	578,37
	578,37

	10
	Ventiliacinės traukos gaubtas
	1
	788,92
	788,92

	11
	Ventiliacinės traukos gaubtas
	1
	1062,33
	1062,33

	12
	Šaldytuvas "TefCold"
	2
	1077,97
	2155,94

	13
	Ledukų kubelių generatorius
	1
	1836,77
	1836,77

	14
	Kupolinė indų plovimo mašina
	1
	3776,36
	3776,36

	15
	Kavos virimo aparatas "La Pavoni"
	1
	3826,46
	3826,46

	
	Iš viso:
	21
	
	21633,17


2. TRUMPALAIKIS MATERIALUSIS TURTAS

	Eil. Nr.
	Pavadinimas
	Kiekis
	Vieneto vertė €
	Suma €

	1
	Geltona kėdė
	30
	14,48
	434,43

	2
	Lentyna virš baro
	3
	41,42
	124,25

	3
	Medinis stalas
	11
	81,09
	892,03

	4
	Pakabinama lentyna
	2
	98,47
	196,94

	5
	Vandens minkštintuvo talpa 8 ltr.
	1
	101,95
	101,95

	6
	Pakabinama lentyna 1900*300*250
	1
	103,39
	103,39

	7
	Vandens minkštintuvas 8 ltr.
	1
	121,35
	121,35

	8
	Vandens minkštintuvas 16 ltr.
	1
	155,53
	155,53

	9
	Boileris
	1
	202,73
	202,73

	10
	Stelažas
	1
	212,29
	212,29

	11
	Vežimėlis indams
	1
	214,03
	214,03

	12
	Stalas 1300*700*850
	1
	214,32
	214,32

	13
	Stelažas
	1
	226,19
	226,19

	14
	Stalas 1400*700*850
	1
	234,01
	234,01

	15
	Švarių indų iškrovimo stalas 
	1
	235,75
	235,75

	16
	Stelažas
	1
	239,23
	239,23

	17
	Stelažas
	1
	281,51
	281,51

	18
	Stelažas patiekalų išdavimui
	1
	289,33
	289,33

	19
	Plautuvė
	1
	81,09
	81,09

	20
	Stikliniai stalai 75*75
	2
	86,89
	173,77

	21
	Stikliniai stalai 75*120
	3
	63,72
	191,15

	22
	Minkšta dalis
	5
	72,41
	362,03

	
	Iš viso:
	57
	
	5287,3


3. SKAITIKLIŲ RODMENYS:
	Skaitiklis
	Rodmuo

	Vandens:

	Šalto vandens
	

	Elektros:

	
	


Nuomotojas
Nuomininkas

	Dainius Burkauskas
Vadovas                                A.V.
	______________________________

[vardas, pavardė]

[pareigos]                       A.V.


2026 m. _______ d. Valstybės materialiojo turto nuomos sutarties Nr.___

3 priedas

KĮ KAUNO VALSTYBINĖS FILHARMONIJOS

NUOMOJAMŲ KAVINĖS PATALPŲ PLANAS

[image: image1.jpg]R N
SR





Išnuomojamos patalpos: pastato unikalus Nr. 1993-0042-7014:0005, pastato pažymėjimas plane 1B4p, patalpos Nr. 4-4, 4-5, 4-6, 4-7 (5,1 m2 patalpos dalis), 4-8, 4-9. Taip pat, pastato unikalus Nr. 4400-0414-0558:8302, pažymėjimas plane 1B4p, patalpos Nr. 2-12b ir 2-13.
Nuomotojas
Nuomininkas

	Dainius Burkauskas
Vadovas                                A.V.
	______________________________

[vardas, pavardė]

[pareigos]                       A.V.


KĮ Kauno valstybinės filharmonijos pastato kavinės patalpų viešo nuomos konkurso sąlygų 3 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
__________________________

(Adresatas (perkančioji organizacija))

TIEKĖJO DEKLARACIJA
_____________ Nr.______
           (Data)

_____________

(Sudarymo vieta)

Aš, ______________________________________________________________________________ ,

                 (Tiekėjo vadovo ar jo įgalioto asmens pareigų pavadinimas, vardas ir pavardė)

tvirtinu, kad mano vadovaujamas (-a) (atstovaujamas (-a))___________________________________ ,

                                                                                                                  (Tiekėjo pavadinimas)

Dalyvaujantis(-i) ________________________________________________________________________________

(perkančiosios organizacijos pavadinimas)

atliekamame __________________________________________________________________________________         

(Pirkimo objekto pavadinimas, pirkimo numeris)
skelbtame _________________________________________________________________________________ ,

        (Skelbimo data)

nėra įtakojama Rusijos, kaip nurodyta Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje 5k straipsnyje nustatytuose apribojimuose. Visų pirma pareiškiu, kad:

(a) mano atstovaujama įmonė (ir nė viena iš bendrovių, kurios yra mūsų konsorciumo nariais) nėra įsteigta Rusijoje;

(b) mano atstovaujama įmonė (ir nė viena iš įmonių, kurios yra mūsų konsorciumo nariais) nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso šios deklaracijos a) punkte nurodytam subjektui; 

(c) nei aš, nei mano atstovaujama bendrovė nesame fiziniu ar juridiniu asmeniu, subjektu ar organizacija, veikiančia šios deklaracijos a) arba b) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiasi, kurie priskirtini šios deklaracijos a) arba b), arba c) punktuose nurodytiems subjektams.

(Tiekėjo pavadinimas)

(Fizinio asmens vardas, pavardė, kontaktinė informacija, registro, kuriame kaupiami ir saugomi duomenys apie tiekėją, pavadinimas)

__________________________

(Adresatas (perkančioji organizacija))

TIEKĖJO DEKLARACIJA
_____________ Nr.______
           (Data)

_____________

(Sudarymo vieta)

Aš, _______________________________________________________________________________ ,

(Tiekėjo vardas ir pavardė)

tvirtinu, kad dalyvaudamas (-a) _______________________________________________________________________________

(Perkančiosios organizacijos pavadinimas)

atliekamame ___________________________________________________________________________________

(Pirkimo objekto pavadinimas, pirkimo numeris)

skelbtame _______________________________________________________________________________ ,

        (Skelbimo data)

nesu įtakojamas (-a) Rusijos, kaip nurodyta Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje 5k straipsnyje nustatytuose apribojimuose. Visų pirma pareiškiu, kad:

(a) nesu Rusijos pilietis (-ė) ar įsisteigęs Rusijoje;

(b) neveikiu šios deklaracijos a) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiamasi, kurie priskirtini šios deklaracijos a) arba b) punktuose nurodytiems subjektams.

